****

**รายงานการประชุมเกษตรอำเภอ สำนักงานเกษตรจังหวัดแพร่ (MM)**

**ครั้งที่ 6/2563**

**ณ ห้องประชุมสำนักงานเกษตรจังหวัดแพร่**

**วันอังคาร ที่ 31 มีนาคม 2563**

**-----------------------------**

**รายชื่อผู้เข้าประชุม**

1. นายสมมารถ สยมภาค เกษตรจังหวัดแพร่

 2. นายประภาส สานอูป หัวหน้ากลุ่มส่งเสริมและพัฒนาการผลิต

 3. นายภูวสิษฏ์ จันทร์ทอง หัวหน้ากลุ่มยุทธศาสตร์และสารสนเทศ

 4. นายประดิษฐ์ สลีหล้า หัวหน้ากลุ่มส่งเสริมและพัฒนาเกษตรกร

 5. นายสมเกียรติ ทะฤาษี เกษตรอำเภอเมืองแพร่

 6. นายศุภมิตร อินต๊ะ เกษตรอำเภอสูงเม่น

 7. นางอุมาวลี ใจเอื้อ เกษตรอำเภอหนองม่วงไข่

 8. นายสำรง สายสุยะ เกษตรอำเภอวังชิ้น

 9. นางฤทัยทิพย์ จุมพิศ เกษตรอำเภอลอง

 10. นางพนัชกร จันทร์ทวี เกษตรอำเภอร้องกวาง

 11. นายภูเบศ สิริธราพงศ์ นักวิชาการส่งเสริมการเกษตรชำนาญการ

 รักษาการหัวหน้ากลุ่มอารักขาพืช

 12. นายธเนศพล วงศ์เจริญ นักวิชาการส่งเสริมการเกษตรชำนาญการ

 รักษาการเกษตรอำเภอเด่นชัย

 13. นางกัญจนา สอนอุ่น เจ้าพนักงานธุรการชำนาญงาน

 รักษาการหัวหน้าฝ่ายบริหารทั่วไป

 14. นางสาววรพินทร์ ศรีใจอินทร์ นักวิชาการส่งเสริมการเกษตรปฏิบัติการ

 แทนเกษตรอำเภอสอง

 15. นายตุลย์ แก่นหอม นักวิชาการส่งเสริมการเกษตรชำนาญการ

 กลุ่มยุทธศาสตร์และสารสนเทศ

**รายชื่อผู้ไม่เข้าร่วมประชุม**

 1. นางหนึ่งฤทัย กองนำ เกษตรอำเภอสอง (อยู่ระหว่างกักตัว)

**เริ่มการประชุม เวลา 09.40 น.**

**ระเบียบวาระที่ 1 วาระประธานแจ้งให้ทราบ**

นายสมมารถ สยมภาค เกษตรจังหวัดแพร่ แจ้งรายละเอียดการดำเนินงานและเรื่องเพื่อทราบจากหน่วยงานราชการต่างๆ ดังนี้

* 1. **งานกรมส่งเสริมการเกษตร**

 (1) กรมส่งเสริมการเกษตรแจ้งรายละเอียด มาตรการป้องกันโรคระบาดโคโรนาสายพันธุ์ใหม่

(Covid-19) โดยได้ออกประกาศมาตรการป้องกันจำนวน 3 ฉบับ ทั้งนี้ในการดำเนินงานให้เกษตรจังหวัดพิจารณา มิให้ขัดแย้งกับคำสั่ง/มาตรการของผู้ว่าราชการจังหวัดในแต่ละพื้นที่ด้วย

 **1.2 งานส่งเสริมการเกษตรภาคเหนือ**

- ไม่มี -

 **1.3 เรื่องจากการประชุมหัวหน้าส่วนราชการจังหวัดแพร่**

 (1) มาตรการป้องกันโรคติดต่อเชื้อไวรัสโคโรนาสายพันธุ์ใหม่ (Covid-19) ของพื้นที่จังหวัดแพร่

 (2) การป้องกันและการดูแลเกษตรกรที่ได้รับผลกระทบจากภัยแล้งและภัยธรรมชาติอื่นๆ

 **มติที่ประชุม** รับทราบ

**ระเบียบวาระที่ 2 วาระรับรองรายงานการประชุมครั้ง 5/2563 เมื่อวันที่ 27 กุมภาพันธ์ 2563**

 **มติที่ประชุม** รับรองรายงานการประชุม หากมีข้อแก้ไขให้แจ้งฝ่ายเลขานุการต่อไป

**ระเบียบวาระที่ 3 วาระสืบเนื่อง**

**3.1.1 การติดตามเร่งรัดการเบิกจ่ายงบประมาณรายจ่ายประจำปี พ.ศ. 2563**

นายภูวสิษฏ์ จันทร์ทอง หัวหน้ากลุ่มยุทธศาสตร์และสารสนเทศ แจ้งวาระดังนี้

 (1) ผลการเบิกจ่ายงบประมาณกรมส่งเสริมการเกษตร พ.ศ. 2563 ของสำนักงานเกษตร จังหวัดแพร่ ณ วันที่ 30 มีนาคม 2563 งบประมาณที่ได้รับจำนวน 15,392,060 บาท ผลการเบิกจ่าย 5,162,671 บาท คิดเป็นร้อยละ 33.54 โดยขอชี้แจงว่าขณะนี้อยู่ในระหว่างการ mapping ผลักเงินหักคืนงบประมาณปี 2562 ไปพลางก่อน จากงบประมาณปี 2563 ทำให้ผลการเบิกจ่ายที่ได้ดำเนินการขอส่งเบิกเงิน ขอยืมเงินงบประมาณใน คง.2 รอบที่ 1 ภายหลังจากวันที่ 26 กุมภาพันธ์ 2563 เป็นต้นมา ต้องรอกรมบัญชีกลางอนุมัติความถูกต้องของการทำ Mapping งบประมาณจึงจะเริ่มทำการเบิกจ่ายได้อีกครั้ง คาดว่าจะเบิกได้ได้ภายในวันที่ 8 เมษายน 2563

 (2) กรมส่งเสริมการเกษตรได้แจ้งโอนจัดสรรงบประมาณ คง.2 งวดที่ 2 เป็นงบประมาณจำนวน 5,663,350 บาท ซึ่งทางกลุ่มยุทธศาสตร์และสารสนเทศจะได้ขออนุมัติผู้ว่าราชการจังหวัดแพร่แล้ว และได้จัดทำ แผนการใช้จ่ายงบประมาณ (คง.2) และคู่มือการดำเนินงานโครงการ ซึ่งกลุ่ม/ฝ่าย/อำเภอ สามารถขออนุมัติดำเนินการเบิกจ่ายงบประมาณ ในทุกกิจกรรมได้ทันที

 (3) ผลการเบิกจ่ายงบตามแผนพัฒนาจังหวัดแพร่ พ.ศ. 2563 งบประมาณที่ได้รับ 14,908,640 บาท (2 โครงการ 5 กิจกรรม) ผลการเบิกจ่าย - บาท คิดเป็นร้อยละ 0.00 อยู่ในระหว่างจัดทำแผนการใช้จ่ายงบประมาณ

 (4) ผลการเบิกจ่ายงบตามแผนพัฒนากลุ่มจังหวัดภาคเหนือตอนบน 2 พ.ศ. 2563 งบประมาณ ที่ได้รับ 7,139,900 บาท (1 โครงการ 2 กิจกรรม) เบิกจ่ายแล้ว - บาท คิดเป็นร้อยละ 0.00 อยู่ในระหว่างจัดทำแผนการใช้จ่ายงบประมาณ

 (5) เป้าหมายการเบิกจ่ายตามมาตรการเร่งรัดการเบิกจ่ายงบประมาณปี 2563 โดยสำนักงบประมาณ สิ้นสุดไตรมาส 3 วันที่ 30 มิถุนายน 2563 กำหนดให้เบิกจ่ายร้อยละ 77 และสิ้นสุด ไตรมาส 4 วันที่ 30 กันยายน 2563 กำหนดให้เบิกจ่ายร้อยละ 100

**มติที่ประชุม** รับทราบ

**ระเบียบวาระที่ 4 วาระเพื่อทราบ**

 **4.1 ฝ่ายบริหารงานทั่วไป**

 **4.1.1 งานบุคลากร**

นางกัญจนา สอนอุ่น เจ้าพนักงานธุรการชำนาญงาน รักษาการในตำแหน่งหัวหน้าฝ่ายบริหารทั่วไป แจ้งวาระงานดังนี้

 (1) คำสั่งกรมส่งเสริมการเกษตรที่ 392/2563 ลงวันที่ 13 มีนาคม 2563 เรื่อง ย้ายข้าราชการประเภทวิชาการ ระดับชำนาญการพิเศษ ซึ่งสำนักงานเกษตรจังหวัดแพร่ มีข้าราชการได้รับคำสั่งย้าย จำนวน 4 ราย ได้แก่

 (1.1) นายสมเกียรติ ทะฤาษี ตำแหน่ง เกษตรอำเภอ (นักวิชาการส่งเสริมการเกษตรชำนาญการพิเศษ) สำนักงานเกษตรอำเภอเมืองแพร่ เลขที่ตำแหน่ง 6832 ไปดำรงตำแหน่งหัวหน้ากลุ่ม (นักวิชาการส่งเสริมการเกษตรชำนาญการพิเศษ) กลุ่มอารักขาพืช สำนักงานเกษตรจังหวัดแพร่ เลขที่ตำแหน่ง 6827

 (1.2) นางอุมาวลี ใจเอื้อ ตำแหน่งเกษตรอำเภอ (นักวิชาการส่งเสริมการเกษตรชำนาญการพิเศษ) สำนักงานเกษตรอำเภอหนองม่วงไข่ เลขที่ตำแหน่ง 6927 ไปดำรงตำแหน่ง เกษตรอำเภอ (นักวิชาการส่งเสริมการเกษตรชำนาญการพิเศษ) สำนักงานเกษตรอำเภอเมืองแพร่ เลขที่ตำแหน่ง 6832

 (1.3) นางพนัชกร จันทร์ทวี ตำแหน่งเกษตรอำเภอ (นักวิชาการส่งเสริมการเกษตรชำนาญการพิเศษ) สำนักงานเกษตรอำเภอร้องกวาง เลขที่ตำแหน่ง 6880 ไปดำรงตำแหน่ง เกษตรอำเภอ (นักวิชาการส่งเสริมการเกษตรชำนาญการพิเศษ) สำนักงานเกษตรอำเภอหนองม่วงไข่ เลขที่ตำแหน่ง 6927

 (1.4) นายสำรง สายสุยะ ตำแหน่งเกษตรอำเภอ (นักวิชาการส่งเสริมการเกษตรชำนาญการพิเศษ) สำนักงานเกษตรอำเภอวังชิ้น เลขที่ตำแหน่ง 6918 ไปดำรงตำแหน่ง เกษตรอำเภอ (นักวิชาการส่งเสริมการเกษตรชำนาญการพิเศษ) สำนักงานเกษตรอำเภอเด่นชัย เลขที่ตำแหน่ง 6857

 (2) หนังสือกรมส่งเสริมการเกษตรที่ กษ 1002/ว 416 ลงวันที่ 24 มีนาคม 2563 กรมส่งเสริมการเกษตร แจ้งรับสมัครบุคคลเข้ารับการประเมินผลงานเพื่อเลื่อนขึ้นแต่งตั้งให้ดำรงตำแหน่งประเภทวิชาการ ระดับชำนาญการพิเศษ โดยให้ส่งเอกสารประกอบการคัดเลือก จำนวน 6 ชุดต่อ 1 ตำแหน่ง จัดส่งให้ กรมส่งเสริมการเกษตร โดยสามารถเลือกได้ 3 ตำแหน่ง ภายในวันที่ 13 เมษายน 2563 ทั้งนี้จังหวัดแพร่ มีอัตราว่างในตำแหน่งวิชาการ ระดับชำนาญการพิเศษ จำนวน 2 ตำแหน่งคือ

 (2.1) ตำแหน่งเลขที่ 6880 เกษตรอำเภอร้องกวาง (นักวิชาการส่งเสริมการเกษตรชำนาญการพิเศษ)

 (2.2) ตำแหน่งเลขที่ 6918 เกษตรอำเภอวังชิ้น (นักวิชาการส่งเสริมการเกษตรชำนาญการพิเศษ)

 (3) คำสั่งจังหวัดแพร่ที่ 861/2563 ลงวันที่ 25 มีนาคม 2563 ได้แต่งตั้งให้ข้าราชการรักษาการในตำแหน่งที่ว่าง ตั้งแต่วันที่ 7 เมษายน 2563 เป็นต้นไป ดังนี้

 (3.1) นายภูเบศ สิริธราพงศ์ นักวิชาการส่งเสริมการเกษตรชำนาญการ กลุ่มอารักขาพืช สำนักงานเกษตรจังหวัดแพร่ ให้รักษาการในตำแหน่ง เกษตรอำเภอร้องกวาง

 (3.2) นายธเนศพล วงศ์เจริญ นักวิชาการส่งเสริมการเกษตรชำนาญการ กลุ่มส่งเสริมและพัฒนาการผลิต สำนักงานเกษตรจังหวัดแพร่ ให้รักษาการในตำแหน่ง เกษตรอำเภอวังชิ้น

 (4) คำสั่งจังหวัดแพร่ที่ 741/2563 ลงวันที่ 12 มีนาคม 2563 ได้ย้ายข้าราชการกรมส่งเสริมการเกษตร ระดับปฏิบัติงาน ภายในหน่วยงานตามความประสงค์ จำนวน 3 ราย ได้แก่

 (4.1) นางสาวศุภาภรณ์ สังหาร ตำแหน่ง นักวิชาการส่งเสริมการเกษตรปฏิบัติการ สำนักงานเกษตรอำเภอลอง เลขที่ตำแหน่ง 6874 ย้ายไปดำรงตำแหน่ง นักวิชาการส่งเสริมการเกษตรปฏิบัติการ สำนักงานเกษตรอำเภอเด่นชัย เลขที่ตำแหน่ง 6865

 (4.2) นางแววตา โสภารัตนากูล ตำแหน่ง เจ้าพนักงานธุรการชำนาญงาน ฝ่ายบริหารทั่วไป สำนักงานเกษตรจังหวัดแพร่ เลขที่ตำแหน่ง 6928 ย้ายไปดำรงตำแหน่ง เจ้าพนักงานการเงินและบัญชีชำนาญงาน ฝ่ายบริหารทั่วไป สำนักงานเกษตรจังหวัดแพร่ เลขที่ตำแหน่ง 6813

 (4.3) นางสาวณัฏฐพัชร์ ชุมภูราษฎ์ ตำแหน่ง เจ้าพนักงานการเงินและบัญชีชำนาญงาน ฝ่ายบริหารทั่วไป สำนักงานเกษตรจังหวัดแพร่ เลขที่ตำแหน่ง 6813 ย้ายไปดำรงตำแหน่ง เจ้าพนักงานธุรการชำนาญงาน ฝ่ายบริหารทั่วไป สำนักงานเกษตรจังหวัดแพร่ เลขที่ตำแหน่ง 6928

**4.1.2 มาตรการและการเฝ้าระวังการระบาดของเชื้อไวรัสโคโรน่าสายพันธุ์ไหม่ 2019 (Covid-19)**

(1) ประกาศกรมส่งเสริมการเกษตร เรื่อง มาตรการและการเฝ้าระวังการแพร่ระบาดของเชื้อไวรัสโคโรน่าสายพันธุ์ใหม่ 2019 (Covid-19) กรณีการให้ปฏิบัติราชการที่บ้าน (Work from home) (แก้ไขเพิ่มเติม 2) ประกาศ ณ วันที่ 26 มีนาคม 2563

 (2) ประกาศคณะกรรมการโรคติดต่อจังหวัดแพร่ เรื่อง มาตรการเร่งด่วนในการเฝ้าระวัง จังหวัดแพร่ ป้องกันและควบคุมโรคติดเชื้อไวรัสโคโรนา 2019 หรือ โควิด-19 ประกาศ ณ วันที่ 19 มีนาคม 2563

 **มติที่ประชุม** รับทราบ

 **4.2 กลุ่มส่งเสริมและพัฒนาการผลิต**

 **4.2.1 โครงการส่งเสริมการเพิ่มประสิทธิภาพการผลิตพืชตระกูลถั่วเพื่อความมั่นคงด้านอาหาร**

 นายประภาส สานอูป หัวหน้ากลุ่มส่งเสริมและพัฒนาการผลิต แจ้งว่าตามที่กรมส่งเสริมการเกษตร ได้แจ้งจัดสรรงบประมาณตาม คง. 2 ปี 2563 งวดที่ 2 ในพื้นที่จังหวัดแพร่มีศูนย์ผลิตเมล็ดพันธุ์พืชตระกูลถั่วชุมชนกลุ่มเป้าหมาย ที่ต้องดำเนินการ 10 ศูนย์ ในพื้นที่ 5 อำเภอ ดังนี้

 1) ศูนย์ฯ ตำบลห้วยม้า อำเภอเมืองแพร่ (ถั่วเขียว)

 2) ศูนย์ฯ ตำบลหัวฝาย อำเภอสูงเม่น (ถั่วเหลือง)

 3) ศูนย์ฯ ตำบลเวียงทอง อำเภอสูงเม่น (ถั่วเหลือง)

 4) ศูนย์ฯ ตำบลสบสาย อำเภอสูงเม่น (ถั่วเหลือง)

 5) ศูนย์ฯ ตำบลแม่ป้าก อำเภอวังชิ้น (ถั่วลิสง)

 6) ศูนย์ฯ ม.6 ตำบลแม่ป้าก อำเภอวังชิ้น (ถั่วลิสง)

 7) ศูนย์ฯ ตำบลทุ่งศรี อำเภอร้องกวาง (ถั่วเขียว)

 8) ศูนย์ฯ ม.8 ตำบลบ้านเวียง อำเภอร้องกวาง (ถั่วเหลือง)

 9) ศูนย์ฯ ม.11 ตำบลบ้านเวียง อำเภอร้องกวาง (ถั่วเหลือง)

 10) ศูนย์ฯ ตำบลปงป่าหวาย อำเภอเด่นชัย (ถั่วเหลือง)

 โดยแต่ละศูนย์จะได้รับจัดสรรงบประมาณในการดำเนินกิจกรรม ดังนี้

 1) จัดทำแปลงเรียนรู้การผลิตเมล็ดพันธุ์พืชตระกูลถั่ว ศูนย์ละ 5 ไร่

 2) จัดทำแปลงส่งเสริมการผลิตเมล็ดพันธุ์พืชตระกูลถั่ว ศูนย์ละ 35 ไร่

 - จังหวัดเป็นผู้ดำเนินการจัดซื้อเมล็ดพันธุ์พืชตระกูลถั่ว และไรโซเบียม

 - อำเภอดำเนินการสนับสนุนปัจจัยในการจัดทำแปลงเรียนรู้ฯ และแปลงส่งเสริมฯ

 3) บันทึกกิจกรรมแปลงของสมาชิกศูนย์ผลิตเมล็ดพันธุ์พืชตระกูลถั่ว

 4) จัดประชุมเชื่อมโยงระหว่างศูนย์ผลิตเมล็ดพันธุ์พืชตระกูลถั่วชุมชนกับผู้ใช้เมล็ดพันธุ์ (จังหวัดดำเนินการ)

 **มติที่ประชุม** รับทราบ

 **4.2.2 โครงการส่งเสริมการเพิ่มประสิทธิภาพการผลิตสินค้าเกษตรมันสำปะหลัง**

 นายประภาส สานอูป หัวหน้ากลุ่มส่งเสริมและพัฒนาการผลิต แจ้งว่าตามที่กรมส่งเสริมการเกษตรแจ้งจัดสรรงบประมาณ ปี 2563 งวดที่ 2 โดยจังหวัดแพร่มีเป้าหมายดำเนินการในพื้นที่อำเภอลอง ซึ่งได้รับจัดสรรงบประมาณในการดำเนินกิจกรรม ดังนี้

 1) จัดทำแปลงส่งเสริมการผลิตพันธุ์มันสำปะหลังพันธุ์ดี

 - อำเภอดำเนินการสนับสนุนการจัดทำแปลงส่งเสริมการผลิตพันธุ์มันสำปะหลังพันธุ์

 2) จัดทำทะเบียนสมาชิกกลุ่มผลิตมันสำปะหลังพันธุ์ดี

3) ประกวดแปลงมันสำปะหลังดีเด่นระดับจังหวัด (จังหวัดดำเนินการประกวด)

 **มติที่ประชุม** รับทราบ

 **4.5.3 โครงการตามแผนปฏิบัติราชการประจำปีของจังหวัดแพร่ประจำปีงบประมาณ พ.ศ.2563**

 นายประภาส สานอูป หัวหน้ากลุ่มส่งเสริมและพัฒนาการผลิต แจ้งว่าตามหนังสือจังหวัดแพร่ ที่ พร 0017.2/ว 636 ลงวันที่ 3 กุมภาพันธ์ 2563 ได้อนุมัติให้สำนักงานเกษตรจังหวัดแพร่ ดำเนินการโครงการ เพิ่มประสิทธิภาพการผลิตสินค้าเกษตรให้ได้มาตรฐานและปลอดภัยเพื่อพัฒนาสู่ระบบเกษตรกรรมยั่งยืน กิจกรรม พัฒนาศักยภาพการผลิตไม้ผลให้มีคุณภาพของจังหวัดแพร่ จำนวน 5 กิจกรรมย่อย รวมงบประมาณ 9,253,640 บาท (เก้าล้านสองแสนห้าหมื่นสามพันหกร้อยสี่สิบบาทถ้วน)

 **รายละเอียดดำเนินการ**

 โครงการเพิ่มประสิทธิภาพการผลิตสินค้าเกษตรให้ได้มาตรฐานและปลอดภัยเพื่อพัฒนาสู่ระบบเกษตรกรรมยั่งยืน กิจกรรมพัฒนาศักยภาพการผลิตไม้ผลให้มีคุณภาพของจังหวัดแพร่ กิจกรรมย่อย พัฒนาศักยภาพ ไม้ผล ส้มเขียวหวาน ทุเรียน ส้มโอ มะยงชิด และมะม่วง

 **กิจกรรมย่อย พัฒนาศักยภาพไม้ผล ส้มเขียวหวาน**

 - ฝึกอบรม จำนวน 50 ราย

 - ศึกษาดูงาน จำนวน 50 ราย

 - ตรวจรับรองมาตรฐาน GAP จำนวน 50 แปลง

 - ออกแบบและจัดทำบรรจุภัณฑ์

 - งานวันส้มเขียวหวานเชื่อมโยงการผลิตและการตลาด

 **กิจกรรมย่อย พัฒนาศักยภาพไม้ผล ทุเรียน**

- ฝึกอบรม จำนวน 800 ราย

 - ศึกษาดูงาน จำนวน 80 ราย

 - จัดทำแปลงเรียนรู้ จำนวน 8 แปลง

 - ฝึกปฏิบัติ

 **กิจกรรมย่อย พัฒนาศักยภาพไม้ผล ส้มโอ**

- ฝึกอบรม จำนวน 800 ราย

 - ศึกษาดูงาน จำนวน 80 ราย

 - จัดทำแปลงเรียนรู้ จำนวน 8 แปลง

 - ฝึกปฏิบัติ

 **กิจกรรมย่อย พัฒนาศักยภาพไม้ผล มะยงชิด**

- ฝึกอบรม จำนวน 800 ราย

 - ศึกษาดูงาน จำนวน 80 ราย

 - จัดทำแปลงเรียนรู้ จำนวน 8 แปลง

 - ฝึกปฏิบัติ

 **กิจกรรมย่อย พัฒนาศักยภาพไม้ผล มะม่วง**

- ฝึกอบรม จำนวน 800 ราย

 - ศึกษาดูงาน จำนวน 80 ราย

 - จัดทำแปลงเรียนรู้ จำนวน 8 แปลง

 - ฝึกปฏิบัติ

 โดยขอให้สำนักงานเกษตรอำเภอทุกอำเภอ แจ้งประชาสัมพันธ์รับสมัครเกษตรกรที่มีความสนใจ เข้าร่วมโครงการเพิ่มประสิทธิภาพการผลิตสินค้าเกษตรให้ได้มาตรฐานและปลอดภัยเพื่อพัฒนาสู่ระบบเกษตรกรรมยั่งยืน กิจกรรมพัฒนาศักยภาพการผลิตไม้ผลให้มีคุณภาพของจังหวัดแพร่ ซึ่งสำนักงานเกษตรจังหวัดแพร่ จะได้ดำเนินการส่งใบรับสมัครเกษตรกรให้อำเภอได้รับทราบ และดำเนินการต่อไป

 **มติที่ประชุม** รับทราบ

 **4.3 กลุ่มส่งเสริมและพัฒนาเกษตรกร**

 **4.3.1 โครงการเกษตรเพื่ออาหารกลางวัน**

นายประดิษฐ์ สลีหล้า หัวหน้ากลุ่มส่งเสริมและพัฒนาเกษตรกร แจ้งว่าตามที่นายนิพันธ์ บุญหลวง ผู้ตรวจราชการกระทรวงมหาดไทย เขต 16 ได้ลงพื้นที่โครงการเกษตรเพื่ออาหารกลางวัน ในพื้นที่อำเภอร้องกวาง และอำเภอสอง ระหว่างวันที่ 16 – 17 มีนาคม 2563 ได้พิจารณามอบหมายให้นายอำเภอ คอยกำกับ ควบคุมดูแล และให้คำปรึกษาโรงเรียนต่างๆ ที่เข้าร่วมโครงการเกษตรเพื่ออาหารกลางวัน โดยเฉพาะช่วงปิดเทอมการศึกษา อย่าให้เกิดเป็นช่องว่าง ไม่มีความต่อเนื่องของการดำเนินการโครงการและต้องมาเริ่มทำกิจกรรมใหม่เมื่อเปิดเทอม

 **มติที่ประชุม** รับทราบ

 **4.3.2 โครงการตามมาตรการช่วยเหลือเกษตรกรผู้ประสบภัยพิบัติปี 2562/63 (พายุไต้ฝุ่น โพดุล) โครงการยกระดับปริมาณและคุณภาพข้าว ปี 2563/64**

นายประดิษฐ์ สลีหล้า หัวหน้ากลุ่มส่งเสริมและพัฒนาเกษตรกร แจ้งว่าได้รับแจ้งเป้าหมายดำเนินการ 4 อำเภอ เกษตรกร 287 ราย จะได้รับการสนับสนุนเมล็ดพันธุ์ข้าวจากศูนย์เมล็ดพันธุ์ข้าวแพร่ ในฤดูกาลผลิตปี 2563/64 จำนวนอัตรา 10 กิโลกรัมต่อไร่ รายละไม่เกิน 10 ไร่ ซึ่งจะดำเนินการส่งมอบเมล็ดพันธุ์ข้าวตามพันธุ์ที่เกษตรกรได้เลือกไว้ ภายในเดือนมีนาคม - เมษายน 2563 ต่อไป

 **มติที่ประชุม** รับทราบ

 **4.4 กลุ่มอารักขาพืช**

นายภูเบศ สิริธราพงศ์ นักวิชาการส่งเสริมการเกษตรชำนาญการ รักษาการหัวหน้ากลุ่มอารักขาพืช ได้แจ้งวาระงานดังนี้

 **4.4.1 ผลการจัดส่งรายงานแปลงพยากรณ์ จำนวน 25 แปลง**

|  |  |  |  |  |
| --- | --- | --- | --- | --- |
| **อำเภอ** | **จำนวนแปลงพยากรณ์** | **ชนิดพืช** | **จำนวนแปลงที่รายงาน** | **รวมแปลง** |
| **พื้นที่ ศจช.** **2 แปลง** | **พื้นที่เสี่ยง** | **พุธที่ 4** | **พุธที่11** | **พุธที่18** | **พุธที่ 25** | **เป้า** | **รายงาน** |
| **เมืองแพร่** | 3 | ข้าว  | ข้าว | 3 | 3 | 3 | 3 | 12 | 12 |
| ร้องกวาง | 3 | ข้าว  | ข้าวโพด | 3 | 3 | 3 | 3 | 12 | 12 |
| ลอง | 3 | ข้าว, มันสำปะหลัง | มันปะหลัง | 3 | 3 | 3 | 3 | 12 | 12 |
| สูงเม่น | 3 | ข้าว  | ข้าว | 3 | 3 | 3 | 3 | 12 | 12 |
| เด่นชัย | 4 | ข้าวโพด, ยางพารา | ข้าว, มันสำปะหลัง | 4 | 4 | 4 | 4 | 16 | 16 |
| สอง | 3 | ข้าว  | ข้าวโพด | 3 | 3 | 3 | 3 | 12 | 12 |
| วังชิ้น | 3 | ส้มเขียวหวาน  | ข้าว | 3 | 3 | 3 | 3 | 12 | 12 |
| หนองม่วงไข่ | 3 | ข้าว  | ข้าว | 3 | 3 | 3 | 3 | 12 | 12 |
| **รวม** | **25** |  | **25** | **25** | **25** | **25** | **100** | **100** |

 **หมายเหตุ :** ชนิดพืชในพื้นที่เสี่ยงกรมส่งเสริมการเกษตรเป็นผู้กำหนด

 **มติที่ประชุม** รับทราบ

 **4.4.2 การรายงานการระบาดศัตรูพืชสำคัญ** (ข้อมูล ณ วันที่ 25 มีนาคม 2563)

|  |  |  |
| --- | --- | --- |
| **อำเภอ** | **ชนิดพืชที่รายงาน/พื้นที่ยืนต้น (ไร่)** | **รวมชนิดพืช** |
| **ข้าว** | **ข้าวโพด** | **มันสำปะหลัง** | **ปาล์มน้ำมัน** | **ยางพารา** | **อ้อย** |
| เมืองแพร่ | 5,115.00 | 4,183.00 | 309.00 | 0.00 | 0.00 | 0.00 | 3 |
| ร้องกวาง | 104.00 | 10,668.00 | 102.00 | 680.00 | 11,382.00 | 1,371.00 | 6 |
| ลอง | 7.38 | 1,024.00 | 8,300.00 | 0.00 | 8,720.00 | 0.00 | 4 |
| สูงเม่น | 11,500.00 | 2,952.00 | 160.00 | 0.00 | 253.00 | 0.00 | 4 |
| เด่นชัย | 6,750.00 | 155.00 | 2,400.00 | 0.00 | 1,856.00 | 0.00 | 4 |
| สอง | 5,325.00 | 16,673.00 | 11.00 | 0.00 | 0.00 | 0.00 | 3 |
| วังชิ้น | 10.00 | 1,656.00 | 3,193.00 | 124.00 | 2,443.00 | 0.00 | 5 |
| หนองม่วงไข่ | 1,220.00 | 1,977.00 | 0.00 | 7.5 | 0.00 | 0.00 | 3 |
| **รวม** | **30,031.38** | **39,288.00** | **14,475.00** |  **811.50** | **24,654.00** | **1,371.00** |  |

 **หมายเหตุ** ขอให้อำเภอตรวจสอบข้อมูล ดังนี้

 (1) ตรวจสอบพื้นที่ยืนต้นให้ตรงกับพื้นที่ปลูกในระบบทะเบียนเกษตรกร

 (2) ตรวจสอบพื้นที่ยืนต้นตามอายุพืชให้สอดคล้องกับความเป็นจริง เพราะการรายงานในระบบจะจำแนกพื้นที่ปลูกตามอายุพืช เช่น <40 วัน, 40-60 วัน, >60 วัน

 **มติที่ประชุม** รับทราบ

 **4.4.3 แจ้งข้อมูลแหล่งพันธุ์มันสำปะหลังปลอดโรคใบด่าง**

นายภูเบศ สิริธราพงศ์ นักวิชาการส่งเสริมการเกษตรชำนาญการ รักษาการหัวหน้ากลุ่มอารักขาพืช แจ้งว่าตามหนังสือกรมส่งเสริมการเกษตร ที่ กษ 1010/ว 430 ลงวันที่ 25 มีนาคม 2563เรื่อง แจ้งข้อมูล แหล่งพันธุ์มันสำปะหลังปลอดโรค โดยมอบหมายให้สำนักงานเกษตรจังหวัด แจ้งข้อมูลเกษตรกรที่จัดทำแปลงพันธุ์สะอาด เพื่อแนะนำแก่เกษตรกรที่ได้รับผลกระทบจากการระบาดของโรคใบด่าง มันสำปะหลังและเกษตรกรผู้ปลูกมันสำปะหลังทั่วไป ตามแนวทางการดำเนินโครงการรณรงค์เพื่อควบคุมและป้องกันการระบาดของโรคใบด่าง มันสำปะหลัง

 ทั้งนี้ สำนักงานเกษตรจังหวัดแพร่ ได้แจ้งหนังสือไปยังสำนักงานเกษตรอำเภอทุกอำเภอเมื่อวันศุกร์ ที่ 27 มีนาคม 2563 เพื่อสำรวจและรายงานข้อมูลตามแบบรายงานข้อมูลแหล่งท่อนพันธุ์มันสำปะหลังสะอาด และขอความร่วมมือให้รายงานผลตามแบบรายงานมายังสำนักงานเกษตรจังหวัดแพร่ ภายในวันพฤหัสบดีที่ 2 เมษายน 2563 ซึ่งจังหวัดจะได้รวบรวมรายงานกรมส่งเสริมการเกษตร ภายในวันศุกร์ที่ 3 เมษายน 2563 ต่อไป

 **มติที่ประชุม** รับทราบ

 **4.5 กลุ่มยุทธศาสตร์และสารสนเทศ**

 **4.5.1 งานแผนงาน/โครงการ**

นายภูวสิษฏ์ จันทร์ทอง หัวหน้ากลุ่มยุทธศาสตร์และสารสนเทศ แจ้งว่ากรมส่งเสริมการเกษตร ได้แจ้งจัดสรรงบประมาณรายจ่ายประจำปีงบประมาณ พ.ศ. 2563 (โครงการตามตัวชี้วัด) ครั้งที่ 2 แก่จังหวัดแพร่ จำนวน 6 แผนงาน งบประมาณ 5,663,350 บาท โดยกลุ่มยุทธศาสตร์และสารสนเทศ ได้จัดทำใบอนุมัติโครงการและงบประมาณส่งเสริมการเกษตร (คง.2) แผนการปฏิบัติงานและแผนการใช้จ่ายงบประมาณ เพื่อให้ทุกกลุ่ม/ฝ่ายและทุกอำเภอ ใช้เป็นแนวทางในการดำเนินกิจกรรมตามโครงการต่างๆ ต่อไป ทั้งนี้ การเบิกจ่ายงบประมาณ ในการดำเนินงานโครงการให้เป็นไปตามมาตรการเร่งรัดการใช้จ่ายงบประมาณ ประจำปีงบประมาณ พ.ศ 2563 ของกรมส่งเสริมการเกษตร

 **มติที่ประชุม** รับทราบ

 **4.5.2 งานตามระบบส่งเสริมการเกษตร**

 นายภูวสิษฏ์ จันทร์ทอง หัวหน้ากลุ่มยุทธศาสตร์และสารสนเทศ แจ้งว่าสำนักงานเกษตรจังหวัดแพร่ ได้จัดทำคำสั่งแต่งตั้งคณะนิเทศงานตามระบบส่งเสริมการเกษตร ประจำปี พ.ศ. 2563 ไตรมาสที่ 3 – 4 ตามคำสั่ง จังหวัดแพร่ ที่ 821/2563 ลงวันที่ 20 มีนาคม 2563 โดยให้เริ่มปฏิบัติงานตั้งแต่เดือนเมษายน 2563 เป็นต้นไป ดังนี้

 **ทีมที่ 1 รับผิดชอบอำเภอเมืองแพร่และอำเภอสอง ประกอบด้วย**

* + - 1. หัวหน้ากลุ่มส่งเสริมและพัฒนาเกษตรกร หัวหน้าทีมนิเทศงาน
			2. นางทิพวรรณ ผลเงิน คณะนิเทศ
			3. นางสาวแพงมณี ขัดนันตา คณะนิเทศ
			4. นายรุติวสันต์ ส่างสวัสดิ์ คณะนิเทศ
			5. นายกฤษฎายุ วันดี คณะนิเทศ
			6. นางสาวนงเยาว์ แก้ววิเศษ คณะนิเทศและเลขานุการ

 **ทีมที่ 2 รับผิดชอบอำเภอสูงเม่นและอำเภอเด่นชัย ประกอบด้วย**

* + - 1. หัวหน้ากลุ่มส่งเสริมและพัฒนาการผลิต หัวหน้าทีมนิเทศงาน
			2. นางแววตา โสภารัตนากูล คณะนิเทศ
			3. นายชูพงศ์ ธนะไพศาขมาส คณะนิเทศ
			4. นายวัชระ อินโองการ คณะนิเทศ
			5. นางสาวจีรนันท์ ตันหล้า คณะนิเทศ
			6. นางศุภาพร ต่อสกุล คณะนิเทศและเลขานุการ

**ทีมที่ 3 รับผิดชอบอำเภอร้องกวางและอำเภอหนองม่วงไข่ ประกอบด้วย**

* + - 1. หัวหน้ากลุ่มยุทธศาสตร์และสารสนเทศ หัวหน้าทีมนิเทศงาน
			2. นางชุติกาญจน์ วงศ์แปลง คณะนิเทศ
			3. เจ้าหน้าที่กลุ่มอารักขาพืช คณะนิเทศ
			4. นางสาวสริญญา ภูมิภู คณะนิเทศ
			5. นางมลฑริกา พากเพียร คณะนิเทศ

6. นายตุลย์ แก่นหอม คณะนิเทศและเลขานุการ

 **ทีมที่ 4 รับผิดชอบอำเภอลองและอำเภอวังชิ้น ประกอบด้วย**

 1. หัวหน้ากลุ่มอารักขาพืช หัวหน้าทีมนิเทศงาน

 2. นางสาวณัฏฐพัชร์ ชุมภูราษฎร์ คณะนิเทศ

 3. เจ้าหน้าที่กลุ่มส่งเสริมและพัฒนาการผลิต คณะนิเทศ

 4. นางสาวจิรสุดา ปัญญาไศย คณะนิเทศ

 5. นางลัดดาวัลย์ พรวญหาญ คณะนิเทศ

 6. ว่าที่ร้อยตรีหญิง พัชรินทร์ สอนปันดิ คณะนิเทศ

 7. นางสาวสุธีรา สถาปัตย์ คณะนิเทศและเลขานุการ

 **มติที่ประชุม** รับทราบและเนื่องด้วยสถานการณ์การระบาดของโรคระบาดในปัจจุบัน ขอให้เดือนเมษายน 2563 เลื่อนหรืองดการนิเทศงานไปก่อนชั่วคราว

 **4.5.3 งานทะเบียนเกษตรกร**

นายภูวสิษฏ์ จันทร์ทอง หัวหน้ากลุ่มยุทธศาสตร์และสารสนเทศ แจ้งวาระงานดังนี้

 (1) ผลการดำเนินการปรับปรุงทะเบียนเกษตรกร (วันที่ 26 มีนาคม 2563 เวลา 24.00 น.)





 (2) เน้นย้ำการขึ้นทะเบียนหรือปรับปรุงทะเบียนเกษตรกรให้เป็นปี 2563

 เนื่องด้วยมติคณะอนุกรรมการบริหารโครงการประกันรายได้เกษตรกรชาวสวนปาล์มน้ำมัน ปี 2562-2563 ครั้งที่ 1/2563 เมื่อวันที่ 11 กุมภาพันธ์ 2563 ได้มีมติ ให้เกษตรกรที่สามารถรับสิทธิเข้าร่วมโครงการประกันรายได้ตั้งแต่งวดที่ 6 จะต้องเป็นเกษตรกรที่แจ้งขึ้นทะเบียนหรือปรับปรุงทะเบียนเกษตรกรผู้ปลูกปาล์มน้ำมันปี 2563

 ดังนั้นจึงขอเน้นย้ำให้อำเภอดำเนินการประชาสัมพันธ์เผยแพร่ ให้เกษตรกรแจ้งขึ้นทะเบียนเกษตรกรหรือปรับปรุงทะเบียนเกษตรกรปาล์มน้ำมันให้เป็น ปี 2563 ก่อนวันที่ 30 เมษายน 2563 เพื่อรับสิทธิเข้าร่วมโครงการประกันรายได้เกษตรกรชาวสวนปาล์มน้ำมัน ปี 2562-2563 ตั้งแต่งวดที่ 6 เป็นต้นไป

 **มติที่ประชุม** รับทราบ

 **4.6 อำเภอเมืองแพร่**

นายสมเกียรติ ทะฤาษี เกษตรอำเภอเมืองแพร่ แจ้งวาระงานดังนี้

 (1) ขอขอบคุณท่านเกษตรจังหวัดแพร่ เจ้าหน้าที่สำนักงานเกษตรจังหวัดแพร่ สำนักงานเกษตรอำเภอทุกท่าน ที่ได้ร่วมงานผ้าป่าเพื่อสมทบทุนปรับปรุงภูมิทัศน์สำนักงานเกษตรอำเภอเมืองแพร่แห่งใหม่ โดยคงเหลือค่าใช้จ่ายที่หักค่าใช้จ่ายทั้งหมดแล้ว 204,342 บาท ซึ่งจะได้จ้างผู้รับเหมาติดตั้งเหล็กดัด ติดตั้งพัดลมติดผนังและขณะนี้รองบประมาณ (งบลงทุน) เหลือจ่ายจากกรมส่งเสริมการเกษตรเพื่อขอติดตั้งระบบไฟฟ้า ก่อนย้ายเข้าทำงานอย่างเป็นทางการต่อไป ทั้งนี้ ในส่วนของงบลงทุนด้านครุภัณฑ์อื่นๆ เช่น เครื่องปรับอากาศ โต๊ะ เก้าอี้ ตู้เก็บของ ฯลฯ ขอทางจังหวัดได้พิจารณาหารือกรมส่งเสริมการเกษตรเพื่อขอรับการสนับสนุนในโอกาสต่อไป

 **มติที่ประชุม** รับทราบ

 **4.7 อำเภอสูงเม่น**

 นายศุภมิตร อินต๊ะ เกษตรอำเภอสูงเม่น แจ้งวาระงานดังนี้

 (1) ปัญหาสถานการณ์ภัยแล้งในพื้นที่ โดยเฉพาะพื้นที่เขตชลประทานของพืชฤดูแล้ง (ข้าว ข้าวโพดเลี้ยงสัตว์) ที่ประสบปัญหาพืชยืนต้นตาย แต่ยังไม่ได้มีประกาศเขตพื้นที่ประสบภัย จะขอให้องค์กรปกครอง ส่วนท้องถิ่น ให้พิจารณาช่วยเหลือก่อนได้ตามอำนาจหน้าที่ และจะได้ประสานกับองค์การบริหารส่วนจังหวัด ชลประทานแพร่ ให้การสนับสนุนเรื่องน้ำอีกทางหนึ่ง

 **มติที่ประชุม** รับทราบ

 **4.8 อำเภอร้องกวาง**

 นางพนัชกร จันทร์ทวี เกษตรอำเภอร้องกวาง แจ้งวาระงานดังนี้

 (1) โครงการเกษตรอาหารกลางวัน ช่วงนี้อยู่ในช่วงปิดเทอม ได้แนะนำให้ครูขายผลิตภัณฑ์พืช ผักสวนครัวที่มีอยู่ในแปลงผัก เพื่อนำเงินมาเป็นทุนหมุนเวียนจัดซื้อเมล็ดพันธุ์สำหรับช่วงเปิดเทอมใหม่

 (2) การปรับปรุงบ้านพักข้าราชการสำนักงานเกษตรอำเภอร้องกวาง ได้ส่งมอบงานและพิจารณาตรวจรับเรียบร้อยแล้ว

 (3) ผลกระทบภัยแล้งที่เกิดขึ้นในขณะนี้ อำเภอร้องกวางได้แจ้งสำรวจความเสียหายในพื้นที่ปลูก ข้าวนาปรังและพืชผลอื่นๆ ทั้งนี้ จะได้ประสานองค์กรปกครองส่วนท้องถิ่นเพื่อให้ความช่วยเหลือต่อไป

 **มติที่ประชุม** รับทราบ

 **4.9 อำเภอสอง**

 - ไม่มีวาระแจ้งเพื่อทราบ

 **4.10 อำเภอลอง**

นางฤทัยทิพย์ จุมพิศ เกษตรอำเภอลอง แจ้งวาระงานดังนี้

 (1)ปัญหาภัยแล้งในพื้นที่อำเภอลอง โดยเฉพาะตำบลแม่ปาน มีพื้นที่ปลูกมันสำปะหลัง ข้าวโพดเลี้ยงสัตว์ ไม้ผล ได้ประสานขอรถบรรทุกน้ำจากหน่วยงานที่เกี่ยวข้อง เพื่อช่วยเหลือเกษตรกรเป็นการเร่งด่วน

 **มติที่ประชุม** รับทราบและขอให้ทำหนังสือรายงานจังหวัดโดยเร่งด่วนต่อไป

 **4.11 อำเภอเด่นชัย**

นายธเนศพล วงศ์เจริญ นักวิชาการส่งเสริมการเกษตรชำนาญการ รักษาการเกษตรอำเภอเด่นชัย แจ้งวาระงานดังนี้

(1)ผลการเบิกจ่ายงบประมาณในงบประมาณ คง.2 งวดที่ 1 สำนักงานเกษตรอำเภอเด่นชัย ได้เบิกจ่ายไปมากกว่า 90% แล้ว ในส่วนที่เหลือเป็นการส่งเบิกค่าวัสดุ ค่าจัดอบรม/จัดประชุมตามไตรมาส ค่าเบี้ยเลี้ยง ค่าสื่อสาร ต่างๆ ซึ่งได้ส่งหลักฐานมาตั้งเบิกแล้ว

 (2) ปัญหาภัยแล้ง ทางจังหวัดแพร่ได้ประกาศเขตประสบภัยแล้งในพื้นที่ตำบลปงป่าหวาย อำเภอเด่นชัย ซึ่งจากการเข้าไปรับทราบสถานการณ์ในพื้นที่ พบว่าปัจจุบันเหลือใช้แค่น้ำอุปโภคบริโภคเท่านั้น

 **มติที่ประชุม** รับทราบ

 **4.12 อำเภอวังชิ้น**

นายสำรง สายสุยะ เกษตรอำเภอวังชิ้น แจ้งวาระงานดังนี้

 (1) การแก้ไขปัญหาภัยแล้งของไม้ผล โดยเฉพาะพื้นที่ปลูกส้มเขียวหวาน ในเขตพื้นที่ตำบลนาพูน และตำบลวังชิ้นมีความเสี่ยงยืนต้นตาย ประมาณพื้นที่หลายพันไร่ อยู่ในระหว่างการสำรวจอย่างเร่งด่วน

 (2) เอกสารเบิกจ่ายงบประมาณ โดยเฉพาะเอกสารส่งใช้เงินยืมราชการ ซึ่งที่ผ่านมามีปัญหา เรื่องการจัดทำเอกสารราชการที่ล่าช้า เนื่องจากอำเภอวังชิ้นขาดอัตรากำลังในส่วนของเจ้าหน้าที่ธุรการและ เจ้าหน้าที่บันทึกข้อมูล ขณะนี้กำลังเร่งรัดการส่งเอกสารเบิกจ่ายให้สำนักงานเกษตรจังหวัดแพร่ ภายในวันที่ 9 เมษายน 2563 ให้เรียบร้อย

 (3) ธนาคารเพื่อการเกษตรและสหกรณ์การเกษตร สาขาวังชิ้น ได้กำหนดประชุมพิจารณา ให้ความช่วยเหลือเกษตรกรประสบไฟไหม้ในพื้นที่ส้มเขียวหวาน ตำบลนาพูน พื้นที่ 2 ไร่ ในวันที่ 8 เมษายน 2563 ซึ่งทางองค์การบริหารส่วนตำบลนาพูน ได้ให้ความช่วยเหลือเกษตรกรในเบื้องต้นแล้ว

 **มติที่ประชุม** รับทราบ

 **4.13 อำเภอหนองม่วงไข่**

นางอุมาวลี ใจเอื้อ เกษตรอำเภอหนองม่วงไข่ แจ้งวาระงานดังนี้

(1) สำนักงานเกษตรอำเภอหนองม่วงไข่ ขอขอบคุณท่านเกษตรจังหวัดแพร่ เจ้าหน้าที่สำนักงานเกษตรจังหวัดและสำนักงานเกษตรอำเภอทุกท่านที่ร่วมงานคลินิกเกษตรเคลื่อนที่ ครั้งที่ 2 ณ วัดแม่คำมี ตำบล แม่คำมี อำเภอหนองม่วงไข่ เมื่อวันที่ 18 มีนาคม 2563 ที่ผ่านมา

 (2) สำนักงานเกษตรอำเภอหนองม่วงไข่ ได้รับรายงานจากพื้นที่ตำบลตำหนักธรรม ได้รายงานสถานการณ์ภัยแล้ง ข้าวโพดเมล็ดพันธุ์ จำนวน 35 ราย พบว่าเสียหายไม่ถึงเกณฑ์ได้รับความช่วยเหลือ

 **มติที่ประชุม** รับทราบ

**ระเบียบวาระที่ 5 เรื่องเพื่อพิจารณา**

 **5.1 แผนปฏิบัติงานสำนักงานเกษตรจังหวัดแพร่ประจำเดือนเมษายน 2563**

 **มติที่ประชุม** เห็นชอบตามแผน สำหรับการนิเทศงานเดือนเมษายน 63 ให้เลื่อนออกไปก่อน ตามมาตรการป้องกันโรคระบาด ให้คงเหลือในส่วนของงานเฉพาะกิจของเจ้าหน้าที่ ในการติดตามงานต่างๆ (ไม่ต้องเดินทางเป็นหมู่คณะ) ในส่วนของการอบรม/ประชุมของสำนักงานเกษตรอำเภอ หากจำเป็นต้องจัดงานอบรม/ประชุม/เวทีพบปะต่างๆ ให้จำกัดจำนวนผู้เข้าร่วมและปฏิบัติตามมาตรการป้องกันโรคระบาดอย่างเคร่งครัด

**ระเบียบวาระที่ 6 วาระงานสหกรณ์ออมทรัพย์ กรมส่งเสริมการเกษตร จำกัด**

6.1 สหกรณ์ออมทรัพย์กรมส่งเสริมการเกษตร ได้ออกมาตรการและโครงการช่วยเหลือสมาชิกที่ได้รับผลกระทบจากโรคระบาดไวรัสโคโรนาสายพันธ์ใหม่ (Covid-19) จำนวน 3 มาตรการ เช่น การพักชำระหนี้เงินต้นและดอกเบี้ยแก่สมาชิก โครงการกู้เงินฉุกเฉินในอัตราดอกเบี้ยต่ำ และโครงการสินเชื่อเพื่อช่วยเหลือธุรกิจ ทั้งนี้ สามารถรับรายละเอียดต่างๆ ได้จากทางช่องทางประชาสัมพันธ์ต่างๆของสหกรณ์ออมทรัพย์ กรมส่งเสริมการเกษตรต่อไป

 **มติที่ประชุม** รับทราบ

**ระเบียบวาระที่ 7 วาระอื่น ๆ**

 7.1 การสนับสนุนผลผลิตไม้ผลจากต่างจังหวัด ในช่วงประสบปัญหาโรคระบาด covid-19 ทำให้ผลไม้ดังกล่าวส่งออกไปยังต่างประเทศไม่ได้ เช่น ทุเรียนสาลิกา จังหวัดพังงา มะม่วงน้ำดอกไม้สีทองเกรดส่งออก จังหวัดชัยภูมิ

 **มติที่ประชุม** รับทราบ หากเจ้าหน้าที่ท่านใดสนใจ ให้สั่งซื้อได้ตามความสมัครใจ

 7.2 การจัดทำหน้ากากผ้าตามโครงการเกษตรแพร่ร่วมใจรับมือ covid-19 ได้รับเงินทุนสนับสนุนทั้งสิ้น 14,500 บาท โดยได้ดำเนินการแล้วเสร็จแล้ว ซึ่งจะได้ส่งมอบให้โรงพยาบาลแพร่และจัดสรรให้บุคลากรสำนักงานเกษตรจังหวัดแพร่และทุกอำเภอต่อไป

 **มติที่ประชุม** รับทราบ

**ปิดประชุมเวลา 11.50 น.**